
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
04.07.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 04.07.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983,  испуњава прописане стандарде за акредитацију студијског програма МАС1 - ЕКОНОМСКА АНАЛИЗА  И ПОЛИТИКА у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 24.12.2013. године поднела захтев за акредитацију студијског програма МАС1 - ЕКОНОМСКА АНАЛИЗА  И ПОЛИТИКА у оквиру поља друштвено-хуманистичких наука под бројем 612-00-02663/2013-04. 

Студијски програм мастер академских студија Економска анализа и политика траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање мастер економиста.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Структура студијског програма

Дата образовно-научна област у складу је са Законом и листом области коју утврђује Национални савет, а то се односи и на назив дипломе, обим, врсту и дужину студија. Структура програма одговара прописаним стандардима.

2. Сврха студијског програма

Може се констатовати да понуђени програм обезбеђује прописане стандарде везане за ову област, који детерминишу потребан обим и структуру програмом предвиђених знања. Програм одговара постављеним циљевима, а његова сврха је  јасно дефинисана.

3. Циљеви студијског програма
Мастер академских студија треба полазницима да обезбеди задовољавајући обим и количину употребљивих специфичних знања и вештина потребних привреди и њеним асоцијацијама, локалној самоуправи, научно-истраживачким институцијама и јавним предузећима и установама.

4. Компетенције дипломираних студената
Студент мастер академских студија може стећи знања  ".....из области микроекономије и макро-економије, макроекономије привреда са настајућим тржиштима, управљања економским функцијама државе, економије јавног сектора, политике конкурентности, институционалне економије, тржишних структура, политичке економије процеса транзиције и глобализације..." Студент ће моћи усавршити вештине с подручја аналитике, рачунарства, комуникације, стручног и научног рада, одлучивања, руковођења тимом и сл. Корисници тако стечени знања и вештина могу бити предузећа, финансијске институције, државна управа и локална самоуправа, консалтинг куће, агенције итд. Полазници овог програма јасно и детаљно су упознати које опште и предметне специфичности могу стећи.

5. Курикулум
Структура курикулума обухвата распоред предмета по семестрима, затим распоред предвиђених часова предавања и вежби по тим предметима и семестрима студија, број часова студијског истраживачког рада, број студената, који похађају наставу по појединим предметима и семестрима, распоред испита по предметима и семестрима. Дат је  списак предмета са укупним фондом часова и бројем ЕСПБ, као и имена наставника и сарадника, њихов статус и преглед појединачних оптерећења, које се налази у прописаном распону. Може се закључити да је програм целовит и свеобухватан. У достављеној документацији дат је детаљан опис предмета по типу и семестру, предмету студија, броју ЕСПБ, с именима наставника, фактички, носилаца предмета, као  и оних наставника који суделују у извођењу наставе, њиховим звањима и компетенцијама. Програм садржи број часова предавања, вежби и студијског истраживачког рада,  процента оптерећености наставника и сарадника, преглед заједничких, обавезних и изборних предмета. Предмети су  разврстани  по модулима сходно прописаним прописима  Стандардима, с укупним фондом часова активне наставе. За сваки предмет дата је и одговарајућа литература. Заступљеност различитих група предмета у структури Мастер академских студија одговара препорученим процентима, па се може констатовати да је и овај стандард испуњен.

6. Квалитет, савременост и међународна усаглашеност студијског програма
Програм је усаглашен са следећим установама: 1. London School of Economics and Political Sciences (UK): MSc Economics http://www.lse.ac.uk/resources/graduateProspectus2008/taughtProgrammes/MScEconomics.htm 2. University of Warwick - Department of Economics (UK): MSc Economics http://www2.warwick.ac.uk/fac/soc/economics/pg/econ/ или http://www2.warwick.ac.uk/fac/soc/economics/pg/econ/msc_handbook_2008-2009_-_master.pdf 3. University of Birmingham, Department of Economics (UK) - MSc Economics i MSc Economic Policy http://www.economics.bham.ac.uk/study/postgrad/economics.shtml 4. Faculty of Economics and Business, University of Amsterdam (Univeriteit van Amsterdam): MSc Economics http://www.studeren.uva.nl/ma-economics/object.cfm/objectid=5860B802-1CB2-4757-8A28EFA8768B62AF
7. Упис студената
Уписује се 25 студената, што је у складу са могућностима установе. Према усвојеним актима, сажетим у условима датим у Конкурсу за упис овај Програм могу уписати кандидати који су завршили основне академске студије у четворогодишњем трајању. То значи и да су током студија стекли 240 ЕСПБ.  Свршени студенти основних академских студија на Економском факултету у БГД на смеру "Економија, пословно управљање и статистика" могу се директно, без провере претходно стечених знања уписати на овај Програм. За остале следи, сходно условима и критеријумима, провера знања и освајање потребног броја бодова. Провера знања регулисана је постојећим прописима. Могуће је сужавање броја предмета који се полажу за студенте који су завршили друге факултете који нису сродни.

8. Оцењивање и напредовање студената
За сваки предмет је на основу јединствене методологије одређен број ЕСПБ, а студенти су равномерно оптерећени. Континуираним радом током похађања наставе испуњавања прописаних предиспитних радњи  за сваки појединачни предмет студент може да обезбеди 40 од могућих 100 бодова, а 60 добија на завршном испиту из тог премета. Сваки  предмет из ових Мастер академских студија поседује стриктно одређен, унапред познат и по појединим активностима утврђен и разрађен систем вредновања, односно бодовања.

9. Наставно особље
Ангажовано је 20 наставника, што је довољно да се покрије комплетан фонд наставе на квалитетан начин. Сви су стално запослени, уз два страна професора по позиву. Ангажован је један сарадник. С обзиром на то да се уписује 25 студената, величина група за предавања и вежбе одговара Допуни стандарда.

10. Организациона и материјална средства
Обезбеђен је потребан простор, који подразумева одговарајући број места. Распоред часова наставе, вежби, практичног рада и сл. по годинама студија, семестрима, просторним капацитетима, за сваки поједини предмет на сваком од активних програма доноси се на почетку сваке школске године. За потребе свих студијских програма Факултет је обезбедио примерен број места у читаоницама, као и завидан обим додатне литературе (књига и часописа) у библиотеци који се континуирано иновира." Факултет располаже са 6 амфитеатара, 25 слушаоница, 4 компјутерске сале, 2 библиотеке, 10 читаоница, 3 сале, 165 кабинета (канцеларија), 1 књижара, 1 бифе, 2 ресторана, 1 просторијом секретаријата, 8 просторија студентске службе, 1 просторијом студентског парламента, 28 тоалета, 35 осталих просторија. Установа је обезбедила одговарајући радни простор за наставнике и сараднике, не само ангажоване на овом програму, него и на свим осталим програмима. На Факултету постоје четири савремено опремљене компјутерске лабораторије, које раде у 2 смене, а опремљене су рачунарима, видео пројектором, мрежним линком и пратећим намештаје укупне површине од 281 м2 опремљене савременим рачунарима, сервером, УПС уређајем и рачунарима класе Пентиум ИВ. Студенти који похађају овај Програм могу у оквиру наставе и вежби  да користе Рачунар Core 2 Quad 6 комада, Рачунар Celeron 19 комада, Рачунар Pentium 4 Celeron D 20 комада, Рачунар Pentium 4 Celeron D 21 комад, Рачунар Pentium Celeron-4 45 комада, Рачунар Athlon 64 15 комада, Серверски рачунар 10 комада за пружање основних интернет услуга,  Рачунар Athlon II X2 19 комада (за самосталан рад студената) итд. Постоје натпросечни библиотечки ресурси, будући, да Установа располаже с 2 библиотеке и 10 читаоница, као и једном књижаром.  За потребе овог Мастер академског студија обезбеђен је завидан ниво библиотечких јединица, што се може видети у Табели 10.3 "Листа библиотечких јединица релевантних за студијски програм". 

11. Контрола квалитета
Провођење спољашње и унутрашње контрола  квалитета, не само овог, него и осталих програма који се реализују у овој Установи је уходана пракса од које се не одступа. Студенти су активно укључени у наставни процес  кроз учешће у дискусији, вежбе, практичну наставу, предиспитне радње сходно усвојеним стандардима и законским прописима.

12. Студије на даљину
Нису планиране студије на даљину.

1. Број наставника на студијском програму= 20
Број наставника са пуним радним временом= 18 
Број наставника са непуним радним временом= 2
2. Број сарадника на студијском програму= 1

Број сарадника са пуним радним временом= 1
Број сарадника са непуним радним временом= 1
3. Трајање програма= 1 година, 2 семестра
4. Број ЕСПБ бодова= 60
5. Број студената који се уписује на прву годину= 25
6. Број часова активне наставе за студенте: I= 21, II= 21
7. Број часова предавања за студенте: I= 6, II= 6
8. Проценат изборности на програму= 65%
9. Просечно оптерећење наставника на установи= 6,31

10. Просечно оптерећење сарадника на установи= 10,8

11. Број наставника са укупним оптерећењем већим од 12= 0

12. Проценат наставе коју држе наставници са пуним радним временом= 89,58%
13. Бруто простор= 12.480,52 м2
14. Број књига релевантних за студијски програм= 102
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ  за студијски програм МАС1 - ЕКОНОМСКА АНАЛИЗА  И ПОЛИТИКА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - ЕКОНОМСКА АНАЛИЗА  И ПОЛИТИКА у оквиру поља друштвено-хуманистичких наука и то за 25 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

